Γιώργος Βασιλειάδης

Ο Γιώργος Βασιλειάδης (Πειραιάς, 1978) είναι Έλληνας δικηγόρος και πολιτικός.

Βιογραφία
Σπούδασε Νομική στο Δημοκρίτειο Πανεπιστήμιο Θράκης και έκανε μεταπτυχιακό στην Πληροφορική και τις Επικοινωνίες στη Γλασκώβη. Έχει ειδικότητα στο Εμπορικό Δίκαιο. Επίσης, ήταν συντονιστής του Τμήματος Ευρωπαϊκής Πολιτικής του ΣΥΡΙΖΑ.

Πολιτική σταδιοδρομία                                                                                                                                                                        
Ο Βασιλειάδης ήταν γενικός γραμματέας στο Υπουργείο Δικαιοσύνης, Διαφάνειας και Ανθρωπίνων Δικαιωμάτων με αρμοδιότητα τη διερεύνηση των λιστών Λαγκάρντ, Φαλτσιανί κλπ. Ανέλαβε στις 5 Νοεμβρίου 2016 το χαρτοφυλάκιο του υφυπουργού Πολιτισμού και Αθλητισμού, αρμοδίου για τον Αθλητισμό, μετά τον ανασχηματισμό της κυβέρνησης Τσίπρα του Σεπτεμβρίου 2015, αντικαθιστώντας τον προκάτοχό του, τον Σταύρο Κοντονή. Διατήρησε το αξίωμα έως τις 9 Ιουλίου του 2019.

Στις εκλογές του 2019 ήταν υποψήφιος βουλευτής με τον ΣΥΡΙΖΑ στην περιφέρεια Β3' Νότιου Τομέα Αθηνών, ωστόσο δεν εξελέγη.

Στις 29 Μαΐου 2022 και μετά από πρόταση του προέδρου του ΣΥΡΙΖΑ - Προοδευτική Συμμαχία, Αλέξη Τσίπρα στην Κεντρική Επιτροπή του κόμματος, εξελέγη αναπληρωτής γραμματέας της.

Παραπομπές 

Έλληνες δικηγόροι
Έλληνες υφυπουργοί Πολιτισμού και Αθλητισμού
Έλληνες πολιτευτές